ঘূর্ণিঝড় পাইলিন
ঘূর্ণিঝড় পাইলিন (থাই: নীলকান্তমণি) বঙ্গোপসাগরে উৎপন্ন একটি ভয়ংকর ঘূর্ণিঝড় যা ২০১৩ সালের ৫ অক্টোবর ভারতের উড়িষ্যা রাজ্যের উপকূলে আঘাত হানে। ভারতের আবহাওয়া দফতরের মতে এটা ক্যাটাগরি চার মাত্রার ঘূর্ণিঝড়। মার্কিন নৌবাহিনীর ঘূর্ণিঝড় সতর্কীকরণ কেন্দ্র পাইলিনকে সুপার সাইক্লোন বা সর্বোচ্চ মাত্রার ঘূর্ণিঝড় বলে বর্ণনা করে। ভারতের উপদ্রুত এলাকার সমুদ্রবন্দরগুলোকে দশ নম্বর মহাবিপদ সংকেত দেখাতে বলা হয়। এর গতিপথ ভারত উপকূলের দিকে হলেও ঘূর্ণিঝড় কেন্দ্রের কাছে সাগর উত্তাল থাকায় বাংলাদেশের চট্টগ্রাম, কক্সবাজার ও মংলা সমুদ্র বন্দরকে দুই নম্বর দূরবর্তী হুঁশিয়ারি সঙ্কেত দেখাতে বলা হয়।